《元夕奉同吴兴潘中丞上蔡张参伯集鉴止堂》
明代·张元凯

玉律韶年夜可怜，金樽彩袖各争妍。群公总是阳春调，处士能开玳瑁筵。

恋栋春星同客聚，窥帘明月向人圆。清歌按出俱新谱，应是周郎意已传。

作者简介：苏州吴县人，字左虞。少习《毛诗》。以世职为苏州卫指挥，督运漕粮北上，有功不得叙，自免归。悒悒不得志，以酒自放，酒酣谈天下事，慷慨风发。工诗，有《伐檀斋集》。